cyanic-selkie/wikianc huggingface dataset:
Marius de Waal
De Waal is op 'n plaas in die Paarl gebore as die jongste van sewe kinders. Hy slaag matriek op die ouderdom van 16. Hy studeer in die ingenieursfakulteit by die Universiteit van Stellenbosch. Hy het sy vrou, Kitty, in 1943 ontmoet. Hy laat vier kinders, twaalf kleinkinders en vyf agterkleinkinders agter. Hy het die laaste drie jaar van sy lewe aan Alzheimer se siekte gely.
Kandelaber-spinnekopbos
Die kandelaber-spinnekopbos  (Serruria effusa) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap, waar dit voorkom in die Olifantsrivierberge en die Sederberg. Die struik is regop met 1.5 m deursnee een word 1.5 m hoog en dra blomme van Augustus tot September.
Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei op hoogtes van 100-750 m.
Hierdie struik is vir die eerste keer opgeteken deur Schlechter in September 1894 te Alexandershoek in die Olifantsrivierberge. Dit was ook verwar met Serruria cygnea. In Engels staan dit as die Candelabra Spiderhead bekend.
Mark Kiely
Mark Kiely is 'n Amerikaanse akteur. Hy is bekend vir sy rolle in die rolprente The Edge (1997), Gods and Monsters (1998), Bruce Almighty (2003), en The Judge (2014).
Utena
Utena (Duits: Utenen, Pools: Uciana) is die kernstad van die gelyknamige rajonmunisipaliteit in die noordooste van Litaue en administratiewe setel van die gelyknamige distrik. Die kernstad se bevolking is in 2017 as 26 491 bepaal, dié van die rajonmunisipaliteit (Utenos rajono savivaldybė) as 38 890. Utena se stadsbeeld word oorheers deur die groot Dauniškis-meer in sy sentrum. Anders as sy omgewing in die suide, noorde en ooste met uitgestrekte bosse en talle mere is Utena eerder 'n nywerheidstad as 'n toeristetrekpleister.
In Litaue word Utena veral met die plaaslike brouery en sy gewilde bierhandelsmerk Utenos verbind.
Hymenancora conjungens
Hymenancora conjungens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Chaunoplectella cavernosa
Chaunoplectella cavernosa is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Chaunoplectella en behoort tot die familie Leucopsacidae. Die wetenskaplike naam van die spesie is die eerste keer geldig gepubliseer in 1896 deur Ijima.
Micranthus thereianthoides
Micranthus thereianthoides is 'n meerjarige geofiet wat tot die genus Micranthus behoort en deel is van die fynbos. Die spesie is endemies aan Wes-Kaap. Dit kom op Paardeberg suid van Malmesbury voor en word deur indringerplante bedreig.
Chaunangium crater
Chaunangium crater is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Chaunangium en behoort tot die familie Euplectellidae. Die wetenskaplike naam van die spesie is die eerste keer geldig gepubliseer in 1904 deur Schulze.
Chandra-X-straalsterrewag
Die Chandra-X-straalsterrewag is ’n ruimteteleskoop wat Nasa op 23 Julie 1999 gelanseer het. Dit is sensitief tot X-straalbronne 100 keer swakker as wat voorheen deur teleskope waargeneem kon word. Aangesien die Aarde se atmosfeer die meeste X-strale absorbeer, kan aardgebaseerde teleskope hulle nie waarneem nie; daarom is ruimtegebaseerde teleskope daarvoor nodig. Chandra is in ’n 64-uur-wentelbaan.
Fantastic Four
Die Fantastic Four is 'n superheldspan in Amerikaanse strokiesverhale van Marvel Comics. Die span se eerste verskyning was in The Fantastic Four (November 1961) en hulle het 'n nuwe vlak van realisme in die medium ingelui. Dit was die eerste superheldspan wat deur die skrywer-redakteur Stan Lee en kunstenaar Jack Kirby geskep is en was die begin van die Marvel-styl.
Die vier karakters wat tradisioneel verbind word met die Fantastic Four (wat superkragte gekry het deurdat hulle aan kosmiese strale blootgestel is tydens 'n wetenskapsending in die buitenste ruim) is: Mister Fantastic (Reed Richards), 'n wetenskaplike genie en die leier van die groep wat sy liggaam in ongelooflike lengtes en vorms kan rek; die Invisible Woman (Susan "Sue" Storm-Richards), Reed se meisie en later vrou wat haar onsigbaar kan maak; die Human Torch (Johnny Storm), Sue se jonger broer wat vlamme kan skep, hom daarmee omring en vlieg; en die monsteragtige Thing (Ben Grimm), hulle nors maar liefdadige vriend, 'n voormalige voetbalster, Reed se kamermaat op universiteit en 'n ervare vlieënier war bomenslike krag het.
Sedert hulle bekendstelling in 1961 is die Fantastic Four uitgebeeld as 'n ietwat disfunksionele, maar lieftallige familie. Anders as destydse helde het hulle gestry, wrokke gehad en anonimiteit bo sterstatus verkies. Hulle is ook bekend vir hulle herhaalde gevegte teen karakters soos die skurk Doctor Doom; die planeetverorberende Galactus; die Kree-ryk se onverskrokke Ronan the Accuser, ensovoorts.
Die Fantastic Four is aangepas vir ander media, soos videospeletjies en rolprente.
Sipho Johnson
Sipho Johnson, beter bekend onder sy verhoognaam Jambo is 'n Suid-Afrikaanse reggae-musikant. Hy is veral bekend vir liedjies soos "Calling All Children" en "No Man Kill Another Man". Sy musikale styl word soms met die van Lucky Dube vergelyk.
Snuif
duimnael|Verskillende soorte snuif Snuif is ‘n vorm van tabak wat nie gerook word nie, maar by die neusgate ingesnuif word.
Vervaardiging
Gewoonlik word snuif vervaardig uit die oorblyfsels by die maak van pyptabak. Die beste snuif word egter verkry van die gedroogde sentrale nerf en stam van ‘n tabakblaar. Soms word die blare selfs laat gis en soms was daar ‘n  keuse tussen ‘n fyner en growwer gemaalde snuif. Daar bestaan honderde formules vir die meng van ‘n uitstaande snuif. Dikwels is olies van blomme, naeltjies, kaneel, bloekomolie, vanielje, laventelolie, mentol, peperment, sjokolade, heuning, seldery, koffie, rum, whiskey, brandewyn, lourierblare, lemoenblare, roosolie of ‘n ander bestanddeel toegevoeg om ekstra geur te gee. Daar word beweer dat die gehalte van snuif met veroudering verbeter.
Geskiedenis
Alhoewel die gebruik van snuif amper heeltemal vervang is met die gewoonte om  sigarette te rook, het snuif ‘n lang geskiedenis. Die inboorlinge van Amerika het al in die dae van Columbus gesnuif en Portugese seevaarders het op hul reise langs die kuste van Afrika die inheemse bewoners daaraan bekendgestel. In die 17de en 18de eeu was die gebruik van snuif in Engeland en Nederland alledaags. Weens gesondheidsbesware teen die rook van sigarette is daar in Wes-Europa tans weer ‘n effense oplewing in die gebruik van snuif.
Kaapstad
In die middel van die 19de eeu was die tabakhandelaar Barry Munnik die eerste in die stad om met sy stoomaangedrewe meul die produk te maak. Sy mededingers was Otto Landsberg (later ‘n bekende kunstenaar) met sy fabriek op die Groentemarkplein en Johannes Stemmet  op Riebeeckplein. Alhoewel die rook van ‘n pyp in die parlement van die Kaapkolonie verbode was, was daar wel ‘n snuifdoos aanwesig waaruit die lede ‘n knippie kon neem. Die doos moes glo gereeld opgevul word.
Snuifdose
Snuiwers het hul snuifdose as ‘n statussimbool beskou. Dit is soms vervaardig met inlegsels van goud, platinum en diamante. Mooi snuifdose is deur Kaapse silwersmede, soos die Lötters, vervaardig. ‘n Welgestelde burger soos Joachim von Dessin (Von Dessin-versameling) het by sy dood verskeie van die ryklik versierde dose nagelaat. Antieke snuifdose bly gewild by versamelaars van Africana.
Micranthus tubulosus
Micranthus tubulosus is 'n meerjarige geofiet wat tot die genus Micranthus behoort en deel is van die renosterveld. Die spesie is endemies aan Wes-Kaap.
Isabelle de Charrière
Isabelle de Charrière (20 Oktober 1740 – 27 Desember 1805), bekend as Belle van Zuylen in Nederland, née Isabella Agneta Elisabeth van Tuyll van Serooskerken, en [Madame] Isabelle de Charrière elders, was 'n Nederlandse en Switserse skrywer van die Verligting wat die laaste helfte van haar lewe in Colombier, Neuchâtel geleef het. Sy is vandag veral bekend vir haar briewe en romans, hoewel sy ook pamflette, musiek en toneelstukke geskryf het. Sy het baie in die samelewing en die politiek van haar tyd belang gestel, en haar werk rondom die tyd van die Franse Revolusie word as van besondere belang beskou.
Vroeë lewe
Isabelle van Tuyll van Serooskerken is in die Zuylen-kasteel in Zuilen naby Utrecht in Nederland gebore, aan Diederik Jacob van Tuyll van Serooskerken (1707–1776), en Helena Jacoba de Vicq (1724–1768). Sy was die oudste van sewe kinders. Haar ouers word beskryf deur die Skotse skrywer James Boswell, destyds 'n student in die regte in Utrecht en een van haar minnaars, as "een van die oudste edelmanne in die Sewe Provinsies" en "'n Amsterdamse dame, met baie geld". In die winter het hulle in hul huis in Utrecht gewoon.
In 1750 word Isabelle na Genève gestuur en reis sy deur Switserland en Frankryk saam met haar Franssprekende goewerneur Jeanne-Louise Prevost, wat van 1746-1753 haar onderwyser was. Nadat sy 'n jaar lank net Frans gepraat het, moes sy Nederlands weer aanleer met haar terugkeer na Nederland. Frans sou egter die res van haar lewe haar voorkeurstaal bly, wat help om te verklaar waarom haar werk vir 'n lang tyd nie so goed bekend in haar geboorteland was as wat dit andersins kon gewees het nie.
Isabelle het 'n baie breër opvoeding geniet as wat destyds gewoon vir meisies was, danksy die liberale siening van haar ouers wat haar ook vakke soos wiskunde, fisika en tale soos Latyn, Italiaans, Duits en Engels laat studeer het. Volgens alle getuies was sy 'n begaafde student. Sy het altyd in musiek belanggestel, en in 1790 het sy by die komponis Niccolò Zingarelli begin studeer.
Op die ouderdom van 14 jaar het sy verlief geraak op die Rooms-Katolieke Poolse graaf Peter Dönhoff. Hy het nie in haar belanggestel nie. Teleurgesteld het sy Utrecht vir 18 maande verlaat. Soos sy ouer geword het, het verskillende minnaars op die toneel verskyn net om verwerp te word omdat hulle belowe het om haar te besoek, maar dit nie gedoen het nie, of omdat hulle hulself onttrek het omdat sy meerderwaardig was. Sy het die huwelik gesien as 'n manier om vryheid te bekom, maar sy wou ook vir liefde trou.
Spesiaal uitgenooi deur Anne Pollexfen Drake en ook haar man luitenant-generaal George Eliott om besoek af te lê by hul Londense huis in Curzon Street, Mayfair, het Isabelle per boot van Hellevoetsluis te Harwich op 7 November 1766 gearriveer, vergesel deur haar broer Ditie, haar bediende Doortje en haar dienskneg Vitel.
Korrespondensie
Isabelle de Charrière hou 'n uitgebreide korrespondensie met talle mense, waaronder intellektuele soos David-Louis Constant d'Hermenches, James Boswell, Benjamin Constant en haar Duitse vertaler Ludwig Ferdinand Huber.
In 1760 ontmoet Isabelle David-Louis Constant d'Hermenches (1722–1785), 'n getroude Switserse offisier wat in die samelewing as Don Juan beskou word. Na baie huiwering het Isabelle se behoefte aan selfuitdrukking haar gewete oorkom en na 'n tweede ontmoeting twee jaar later, begin sy 'n intieme en geheime korrespondensie met hom vir ongeveer 15 jaar. Constant d'Hermenches sou een van haar belangrikste korrespondente wees.
Die Skotse skrywer James Boswell het haar gereeld in Utrecht en in die kasteel Zuylen in 1763-1764 ontmoet, toe hy regte aan die Universiteit Utrecht studeer het. Hy noem haar Zélide, soos in haar selfportret. Hy het 'n gereelde korrespondent vir etlike jare geword nadat hy uit Nederland op Grand Tour vertrek het. Hy skryf aan haar dat hy nie op haar verlief was nie. Sy het geantwoord: "Ons stem saam, want ek het geen talent vir onderdanigheid nie". In 1766 stuur hy wel 'n voorwaardelike voorstel aan haar vader nadat hy haar broer in Parys ontmoet het, maar die vaders het nie tot 'n huwelik ingestem nie.
In 1786 ontmoet dame De Charrière die neef van Constant d'Hermenches, die skrywer Benjamin Constant, in Parys. Hy het haar 'n paar keer in Colombier besoek. Daar het hulle saam 'n briefgerigde roman geskryf, en 'n briefwisseling het begin wat tot die einde van haar lewe sou duur. Sy het ook 'n interessante korrespondensie met haar Duitse vertaler Ludwig Ferdinand Huber gehad.
Chaunoplectella spinifera
Chaunoplectella spinifera is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Isabelle de Charrière
Werke
Isabelle de Charrière het romans, pamflette en toneelstukke geskryf en musiek gekomponeer. Haar produktiefste tydperk kom eers nadat sy 'n aantal jare in Colombier gewoon het. Temas sluit haar godsdienstige twyfel, die adel en die opvoeding van vroue in.
Chaunoplectella spinifera
Die spons behoort tot die geslag Chaunoplectella en behoort tot die familie Leucopsacidae. Die wetenskaplike naam van die spesie is die eerste keer geldig gepubliseer in 1903 deur Ijima.
Isabelle de Charrière
Werke
Haar eerste roman, Le Noble, is in 1763 gepubliseer. Dit was 'n satire teen die adel en hoewel dit anoniem gepubliseer is, is haar identiteit gou ontdek en het haar ouers verkope van die werk gestaak. Daarna het sy 'n portret van haarself vir haar vriende geskryf: ''Portrait de Mll de Z., sous le nom de Zélide, fait par elle-même. 1762. In 1784 publiseer sy twee werke van fiksie, Lettres neuchâteloises en Lettres de Mistriss Henley publiées par son amie''. Albei was briefgerigte romans, 'n vorm wat sy aanhou voordoen het. In 1788 publiseer sy haar eerste pamflette oor die politieke situasie in Nederland, in Frankryk en Switserland.
As bewonderaar van die filosoof Jean-Jacques Rousseau het sy in 1789 gehelp met die postume publikasie van sy werk, Bekentenisse, in 1789. Sy het ook in hierdie tyd haar eie pamflette oor Rousseau geskryf.
Die Franse Rewolusie het veroorsaak dat 'n aantal adellikes na Neuchâtel vlug en dame De Charrière het sommige van hulle bevriend. Maar sy het ook werke gepubliseer waarin sy die houding van die aristokratiese vlugtelinge kritiseer, waarvan die meeste volgens haar niks van die Rewolusie geleer het nie.
Sy het woorde en musiek vir verskillende musikale werke geskryf, of ten minste beplan, maar geen oorleef bo fragmente nie. Sy het 'n libretto van Les Phéniciennes aan Mozart gestuur in die hoop dat hy dit sou toonset, maar geen antwoord is bekend nie. Al haar musikale werke is opgeneem in volume 10 van haar Œuvres complètes; dit sluit ses minuete vir strykkwartet, nege klaviersonates, en tien airs en romanse in.
Drieklowedam
Die Drieklowedam is 'n hidroëlektriese-dam wat oor die Yangtze-rivier strek by die dorp van Sandouping in China. Dit is sedert 2012 die grootste kragsentrale ter wêreld ten opsigte van geïnstalleerde kapasiteit (22 500 MW).
Castor
Castor (ook bekend as Alpha Geminorum of α Gem) is die tweede helderste ster in die sterrebeeld Tweeling (Gemini) en een van die helderste sterre in die naglug. Dit lyk met die blote oog soos ’n enkelster, maar is eintlik ’n sesvoudige stelsel wat bestaan uit drie dubbelsterre, naamlik Castor Aa, Castor Ab, Castor Ba, Castor Bb, Castor Ca en Castor Cb. Hoewel dit die Bayer-aanwysing alpha het, is dit dowwer as β Geminorum (Pollux).
Sterstelsel
Castor is ’n veelvoudige ster wat uit ses individuele sterre bestaan; daar is drie visuele komponente, wat almal spektroskopiese dubbelsterre is. (Sien diagram REGS.) Dit lyk met die blote oog soos ’n enkelster, en is in 1718 vir die eerste keer as ’n dubbelster aangeteken deur James Pound, maar dit kon reeds in 1678 deur Cassini as twee aparte ligpunte onderskei gewees het. Die skeiding tussen Castor A en Castor B het van 2 boogsekondes in 1970 toegeneem tot omtrent 6 boogsekondes in 2017. Hierdie twee pare dubbelsterre het ’n skynbare magnitude van onderskeidelik 1,9 en 3.
Castor Aa en Ba het ’n wentelbaan van ’n paar dae met ’n veel dowwer metgesel.
Castor C, of YY Geminorum, wissel met ’n gereelde periode in helderheid. Dit is ’n verduisterende dubbelster met bykomende variasies vanweë streke met wisselende helderheid op die oppervlak van een of albei sterre, sowel as onreëlmatige opvlammings. Die Castor C-komponente wentel in minder as ’n dag om mekaar. Castor C is vermoedelik in ’n wentelbaan om Castor AB, maar met ’n uiters lang periode van verskeie duisende jare. Dit is 73 boogsekondes van die helder komponente af.
Die gesamentlike skynbare magnitude van al ses sterre is 1,58.
Fisieke eienskappe
links|thumb|180px|Castor AB. Volgens parallaksmetings is Castor 51 ligjare van die Son af. Die twee helderste komponente is albei A-tipe hoofreekssterre met ’n massa en radius van groter as die Son s’n. Die eienskappe van hulle rooidwergmetgeselle is moeilik om te bepaal, maar hulle het vermoedelik ’n massa van minder as die helfte van dié van die Son.
Castor B is ’n Am-ster, met besonder sterk spektraallyne van sekere metale (elemente swaarder as waterstof en helium).
Etimologie en kultuur
Die stelsel se Bayer-naam is "Alpha Geminorum". Castor en Pollux is "hemelse" tweelingsterre wat aan die sterrebeeld Tweeling sy naam gee. Hulle was in die Griekse mitologie die tweelingseuns van Zeus en ’n prinses, Leda.
Die ster was in Arabies bekend as Al-Ras al-Taum al-Muqadim, wat beteken "die kop van die voorste tweeling".
In 2016 het die Internasionale Astronomiese Unie se sternaamwerkgroep (WGSN) die naam "Castor" vir α Geminorum Aa goedgekeur, omdat hulle name aan individuele sterre toegeken het in plaas van aan stergroepe.
Castor C het die verandeliksternaam "YY Geminorum".
Craig Kilgebore
Craig Kilgebore (gebore 24 Augustus 1962) is 'n Amerikaanse skrywer, akteur, en vervaardiger. Hy is bekend vir sy rolle in die rolprente Old School (2003), Pauly Shore Is Dead (2003), Cursed (2005), en The Benchwarmers (2006).
Hans Abrahamson
Hans Abrahamson (gebore op 23 Desember 1952) is 'n Deense komponis.
Hymenancora dogieli
Hymenancora dogieli is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1952 deur Koltun.
Grasieuse spinnekopbos
Die grasieuse spinnekopbos (Serruria gracilis) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap, waar op die Kaapse Vlakte vanaf Durbanville tot by en in die Hottentots-Hollandberge en Du Toitskloofberge voorkom. Die struik is platterig, word 1,0 m hoog en dra blomme van Julie tot Oktober.
Na 'n brand spruit die plant weer uit. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in sand en graniet hellings op hoogtes van 150-310 m.
In Engels staan dit as die Graceful spiderhead bekend.
Barcelona–El Prat-lughawe
Barcelona–El Prat-lughawe (IATA-kode: BCN, ICAO: LEBL) is 12 km suidwes van Barcelona geleë.
Ennis House
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Daniel Adams-Ray
Daniel David John Adams-Ray (ook bekend as Big Danne; gebore op 18 Augustus 1983 in Nairobi, Kenia) is 'n Sweedse rapper, sanger en mode-ontwerper. Saam met Oskar "Kihlen" Linnros het hy die bekroonde hiphop-groep Snook gevorm. Daniel Adams-Ray het die SM-goue medalje in 2005 in vryslagstyl verower en in 2006 is hy aangewys as Rapper van die Jaar. In 2017 is die enkelspeler "Higher" vrygestel onder die kunstenaarsnaam HUMAN. Die radiopersoonlikheid Kersti Adams-Ray is sy tante en die dokter en professor Jack Adams-Ray is sy oupa.
Ennis House
Ennis House
Hymenancora duplicata
Hymenancora duplicata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ennis House
2607 Glendover Avenue
Hymenancora duplicata
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Ennis House
Los Feliz, Los Angeles, CA
Opgerig
1924
Argitekte
Frank Lloyd Wright
Lloyd Wright
Boustyl
Mayan Revival
Los Angeles Historic-Cultural Monument
LHCM #149
Webtuiste
Vriesbrand
Vriesbrand (Engels: "frostbite") is 'n mediese toestand waarin gelokaliseerde skade veroorsaak word aan die vel en ander weefsel as gevolg van bevriesing. Vriesbrand gebeur meestal aan liggaamsdele verste van die hart (tone en vingers) en dele met 'n groot blootgestelde area.
Daniel Adams-Ray
Kinderjare en adolessensie
Daniel Adams-Ray is in die hoofstad Nairobi in Kenia gebore aan 'n Indonesies-Nederlandse moeder en 'n Sweedse vader, Bill Adams-Ray. In Kenia het die moeder as skooladministrateur gewerk, terwyl die vader een van die min chirurge in die 1980's was. In 1996 verhuis die gesin na Nederland, waar Daniel Adams-Ray 'n periode in dieselfde sokkerspan as Arjen Robben speel. In 1997, toe Adams-Ray 14 jaar oud was, het die gesin Nederland vir Lidingö, Swede verlaat.
In 1999 begin Adams-Ray by Viktor Rydberg Gymnasium Odenplan, waar hy die toekomstige Snook- vennoot Oskar Linnros ontmoet. Hulle het begin saamspeel, maar is deur skeptisisme in hiphop-kringe begroet, waar sommige mense van 'n oorbevoorregte agtergrond beskou het as ongeloofwaardig as rappers en nader aan die genre van pop as hip-hop was.
2000–2008: Snook en die klerehandelsmerk Lagom
Snook is in 2000 gestig. Daniel Adams-Ray was aktief in die rap-duo van die stigting tot hul jongste plaat in 2006. Die deurbraak het gekom met die enkelspeler "Mister Cool" wat vrygestel is van die album Vi vet inte vart vi ska men vi ska komma dit (2004), en is aangewys as die liedjie van die jaar op die P3 Gold-gala in 2005. Hulle genre word deur sommiges "Lidingö hip-hop" genoem vanweë Adams-Ray se opvoeding vir drie jaar op Lidingö. Die groep het twee albums vrygestel en positiewe sowel as negatiewe kritiek ontvang. Daar word kommentaar gelewer op die onkonvensionele hiphop van die groep, en die feit dat Adams-Ray in Lidingö grootgeword het, het daartoe gelei dat hulle 'Lidingö-rappers' genoem is. Ondanks 'n aantal kritiek, het die groep baie trefferliedere gehad en het hulle toekennings ontvang van P3, en is hulle as beste Sweedse groep by die MTV Europe Music Awards in 2006 bekroon. Adams-Ray het die goue medalje in 2004 in vryslagstyl gewen, en in 2006 is hy aangewys as Rapper van die Jaar.
Die duo is nog nie amptelik beëindig nie, maar sedert 2007 is niks nuuts van die duo vrygestel nie en hulle het slegs regstreekse optredes gelewer. Snook as 'n groep kan as op 'n hiaat van onbepaalde tydsduur beskou word. Vandag het Adams-Ray geen kontak met Linnros nie, aangesien hy self sê dat hulle "van mekaar gegroei het".
Adams-Ray het aan die Bergh's School of Communications begin studeer. Vir sy proefskrif het hy die eerste "ervaringsgebaseerde aanpaskamer" vervaardig. Verskillende projeksies van agtergronde beeld omgewings af wat die klere-aanpaservaring verbeter. Hy het gesê: "Met die projek wou ek die aantrekkamer van een te veel traumatiese ervarings in iets cool en suggestief omskep. Die omgewing in die aanpaskamer moet 'n persoonlike keuse wees wat die kritieke oomblik waarop aankoopbesluite gemaak word, dramatiseer." In 2007 begin Adams-Ray in samewerking met mode-ontwerper Nette Sandstrom die modemerk Soms, wat highstreet-mode in Oslo, Kopenhagen, Berlyn, Wene en Beijing verkoop.
Sedert 2009: sololoopbaan
Op 3 November 2010 stel hy sy debuutalbum vry as solokunstenaar, die konsepalbum Svart, vitt och allt däremellan wat hy saam met die vervaardiger Carl Wikström Ask geskryf het. Uit hierdie plaat kom twee enkelspelers, "Dum av dig" en "Gubben i lådan". Die album is deur die platemaatskappye Lagom Records en Sweden Music vrygestel. Verskeie van die liedjies op die album is sosiaal-krities en handel oor Adams-Ray se grootword in Nairobi. Die album het verskeie positiewe resensies gekry. Op Kritiker.se het die album gemiddeld 3,7 uit 5, gebaseer op 27 professionele resensies. Selfs 'n derde en 'n vierde enkelspeler, "Lilla lady" and "Förlåt att jag aldrig sagt förlåt", is vrygestel.
Daniel Adams-Ray was 'n produktiewe feeskunstenaar gedurende die somer van 2011. Hy het by feeste soos Putte i parken in Karlskoga 6-9 Julie, die Roskilde-fees, Peace & Love, Storsjöyran, Where the action is, Siesta! sowel as die Malmö-fees. Op 9 Augustus 2011 debuteer Adams-Ray as somergasheer op die Sommar i P1 op Sveriges Radio.
In September 2011 het hy in 'n onderhoud gesê dat hy die rap mis en dat hy gereed was om dit op sy komende album wat in die lente van 2013 uitgereik sou word, in te sluit. Middel Januarie 2013 sluit hy aan en sing die refrein in Petter se comeback-lied "Hold Me". In die akoestiese weergawe word hy ook in die laaste vers opgeneem en bekragtig.
Hy het Way Out West 2013 op 8 Augustus begin, waar hy ou, maar ook enkele snitte van die komende album, aangebied het. Op 13 November 2013 is Daniel Adams-Ray se album, "Innan vi suddas ut" vrygestel. Een van die liedjies op die album heet "Babbelover", dit is 'n liedjie wat na die politieke party die Swede-demokrate uitgaan en wat oor die Ysterpypskandaal handel. Een van die verse in die liedjie word aan Soran Ismail opgedra. In die herfs en winter van die Noordelike Halfrond van 2013/2014 was Adams-Ray op toer. Op 11 September 2014 tree hy op by Gröna Lund. Op 5 Julie 2016 was hy in Allsång by Skansen.
Micranthus filifolius
Micranthus filifolius is 'n meerjarige geofiet wat tot die genus Micranthus behoort. Die spesie is endemies aan die Wes-Kaap. Die plant lyk baie soos Micranthus plantagineus.
Daniel Adams-Ray
Sedert 2009: sololoopbaan
In 2018 lei hy Musikhjälpen saam met Farah Abadi en William Spetz.
Ennis House
Ennis House is 'n ikoniese privaat huis in die Los Feliz-buurt van Los Angeles, suid van Griffith Park op 'n heuweltop geleë waar dit 'n panoramiese uitsig oor die middestad van Los Angeles en die Stille Oseaan bied. Die huis is in 1923 deur die befaamde argitek Frank Lloyd Wright in opdrag van Charles en Mabel Ennis, eienaars van 'n winkelketting vir mansklere, in die Mayan Revival-styl ontwerp en deur die argitek se seun Lloyd Wright gebou en in die volgende jaar voltooi. Ennis House was die vierde en grootste woongebou wat volgens Wright se tekstielblokontwerp uit voorafvervaardigde betonblokke met kontrasterende gladde en bewerkte oppervlakke ontstaan het - naas die projekte La Miniatura in Pasadena, en Storer House en Freeman House wat in die Hollywood Hills verwesenlik is.
Coreca Riwwe
Die Coreca Riwwe vorm 'n groep gesteentes van Italië wat in die Tirseense See, in Calabria, in die Frazione of Coreca geleë is. Dit is 'n groep van tien gesteentes: Capoto (die grootste daarvan), Formica, Ginario, Longarino, Piccirillo, Tirolé (ook bekend as Pirolé) en die vier Scuagli da Funtana het 'n verspreidingsgebied vanaf die nabygeleë "La Tonnara" aan die die rand van die seelug van die hoofdorp van Coreca.
Capoto is die grootste van hulle met 'n oppervlakte van 50 vierkante meter, en word hoofsaaklik gebruik vir duik en vir fotografiese en kinematografiese amateursport.
Gedurende die 1960's, 1970's en 1980's was dit 'n bestemming vir radio-amateurs en kameramanne, en 'n meta van omgewingsgebeurtenisse soos die LIPU vir die uitgestrekte mariene ornitologiese fauna wat nou heeltemal verdwyn het.
Ennis House
Ennis House het in verval geraak nadat dit in die Northridge-aardbewing van 1994 en nog eens deur swaar reën in 2004/05 beskadig is. In 2005 is dit by die National Trust for Historic Preservation se lys van die «11 Mees bedreigde historiese geboue» («11 Most Endangered Historic Places») gevoeg. Ná enkele jare se herstel- en stabilisasiewerk is die huis in 2011 vir $4,5 miljoen aan die miljardêr Ron Burkle verkoop. Burkle, 'n bekende supermarkmagnaat, was een van die borge wat die koste van $17 miljoen vir die restourasiewerk gedra het - naas die Ennis House Foundation en die Federal Emergency Management Agency wat 'n skenking vir onder meer die gebou se strukturele stabilisering gemaak het. Op 16 Oktober 2019 het Burkle die huis aan 'n (nog) onbekende koper verkoop teen die rekordprys van $18 miljoen - die hoogste bedrag ooit wat vir 'n Frank Lloyd Wright-huis betaal is.
Chaunoplectella stelleta
Chaunoplectella stelleta is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Ennis House
Ontwerp
Historiese Sentraal-Amerikaanse trappiramides sou natuurlik nooit op 'n heuwel ontstaan het nie, maar die argitek was klaarblyklik van voorneme om die huis se ligging deel te laat word van sy ontwerp wat voorsiening gemaak het vir 'n kompleks met drie hoofgedeeltes - die opdraggewer se privaat woning met 'n woonruimte van altesaam 10 000 vierkante voet op sy laer en hoër vlak, 'n sentrale motorhuis-binnehof met plek vir 'n tiental motors en 'n klein privaat woning met motorhuis vir die eienaar se motorbestuurder, geleë aan die gebou se weskant. Dit word deur 'n ruim plaza van die hoofgebou geskei.
Chaunoplectella stelleta
Die spons behoort tot die geslag Chaunoplectella en behoort tot die familie Leucopsacidae. Die wetenskaplike naam van die spesie is die eerste keer geldig gepubliseer in 1927 deur Ijima.
Ennis House
Ontwerp
Ennis Huis se betreklik groot en hoë sitkamer op die huis se hoofverdieping is van loodglasvensters voorsien wat na die suide uitkyk en 'n panoramiese uitsig oor Hollywood en Downtown Los Angeles bied. Vir die venster het Wright 'n bloureën-rankplantpatroon as versiering gekies - as een van sy laaste dekoratiewe vensterontwerpe vir 'n residensiële gebou. Die vuurplek teen die noordmuur van die sitkamer is agter 'n loggia geleë wat uit hoë pilare van versierde betontekstielblokke gevorm word. 'n Diep balkon langs die oosmuur bied vir die eienaars die geleentheid om die aankoms van besoekers dop te hou. Gedurende groter sosiale byeenkomste of partytjies het dit daarnaas plek gebied vir musikante.
Die suidfasade van Ennis House is besonder indrukwekkend. Hier vorm die tweeverdiepinggebou 'n groot horisontale massa wat bo-oor die steil heuwelhelling verrys. Onderaan die huis sorg 'n twintig voet hoë stutmuur, wat eweneens van tekstielblokke gebou is, vir die stabilisasie van die struktuur.
Boumateriale
Ennis House is trapsgewys van meer as 27 000 blokke op 'n betonplatform gebou, gesteun deur 'n stutmuur. Beton is in die 1920's nog as 'n betreklik nuwe boumateriaal beskou, veral wat privaat residensiële geboue betref. Vir Wright was beton 'n belowende materiaal met groot potensiaal vir die ontwerp en bou van bekostigbare behuising. Vir sy eie destydse projekte het hy 'n konstruksiestelsel met voorafvervaardigde betonblokke ontwikkel wat naas gladde ook bewerkte en versierde oppervlakke kon hê. Die bewerkte blokke het 'n unieke teksturele voorkoms aan sowel die buite- asook die binnekant van sy woongeboue verleen.
Taran Killam
Taran Killam (gebore 1 April 1982) is 'n Amerikaanse akteur en skrywer. Hy is bekend vir sy rolle in die rolprente 12 Years a Slave (2013), Brother Nature (2016), en Killing Gunther (2017), en in die televisiereeks Saturday Night Live (1975).
Micranthus cruciatus
Micranthus cruciatus is 'n meerjarige geofiet wat tot die genus Micranthus behoort. Die spesie is endemies aan die Noord-Kaap en die Wes-Kaap en kom in die noordelike Sederberg en Bokkeveldberge voor. Die plant blom in Desember en lyk baie soos Micranthus plantagineus.
Hymenancora exigua
Hymenancora exigua is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1907 deur Kirkpatrick.
Brandon Killham
Brandon Killham (gebore 30 Desember 1997) is 'n Amerikaanse akteur. Hy is bekend vir sy rolle in die rolprent Things You Don't Tell... (2006) en in die televisiereekse Arrested Development (2003), Dexter (2006), en Mad Men (2007).
Lys van hommelby spesies
Die lys hieronder is 'n kontrolelys van die wêreld se hommelbye (tribus Bombini) gebaseer op die Bombus filogenie aangebied deur Cameron et al (2007) en groepeer volgens subgenus na die hersiening van Williams et al (2008). Die hommelby-fossielrekord strek terug na die Laat Eoseen in Noord-Amerika en Engeland met die meeste verskeidenheid fossiele wat tydens die Mioseen gevind is. Die fossielspesies is bespreek en hersien deur Dehon et al (2019).
Hymenancora inaequalis
Hymenancora inaequalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1927 deur Topsent.
Poets' Corner
Poets' Corner is die naam waarmee tradisioneel na die Suidelike Dwarsskip van die Westminster-abdy te Londen verwys word omrede die honderdtal digters, dramaturge en skrywers wat hier ter ruste gelê is of met monumente herdenk word.
Die eerste digter, wat sy laaste rusplek in Poets' Corner gevind het, was Geoffrey Chaucer in 1556. Oor die eeue heen het die tradisie ontstaan om hier persoonlikhede te begrawe of te herdenk wat 'n beduidende bydrae tot die Britse kultuur gelewer het. Die oorgrote meerderheid persoonlikhede, aan wie hierdie eer betoon is, was skrywers.
In 2009 is die stigters van die Koninklike Ballet (Royal Ballet) op 'n vloersteen herdenk, terwyl die Victoriaanse skryfster Elizabeth Gaskell op 25 September 2010 met 'n paneel in die gedenkvenster vereer is. Die vroeëre Britse laureaat-digter Ted Hughes is op 6 Desember 2011 met 'n vloersteen herdenk, en dieselfde eer is ter geleentheid van die vyftigste herdenking van sy sterfdag op 22 November 2013 aan die skrywer C.S. Lewis betoon.
Hymenancora interjecta
Hymenancora interjecta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Chonelasma biscopulatum
Chonelasma biscopulatum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Chonelasma en behoort tot die familie Euretidae. Die wetenskaplike naam van die spesie is die eerste keer geldig gepubliseer in 2011 deur Reiswig & Kelly.
Jack Kilmer
Jack Kilmer (gebore 6 Junie 1995) is 'n Amerikaanse akteur. Hy is bekend vir sy rolle in die rolprente Palo Alto (2013), The Stanford Prison Experiment (2015), The Nice Guys (2016), en Exo.
Longembolisme
Longembolisme 'n embolie (afsluiting) van 'n longslagaar (arteria pulmonalis). Dit belemmer die vloei van bloed en die long word nie van voldoende suurstof voorsien nie. Dit het ernstige gevolge vir suurstofopname, maar tot 'n mindere mate vir die aangetaste deel van die long self. Dit word meestal deur bloedklonte veroorsaak, maar kan ook deur klonte kankerselle, vet of been veroorsaak word. Simptome sluit in: skielike kortasem, vinnige asemhaling, borspyn en die hoes van bloed. In seldsame gevalle kan dit versnelde hartklop, lae bloeddruk, skok en selfs dood veroorsaak.
Daar is twee kategorieë van longembolisme: akute- en chroniese longembolisme. Akute longembolisme is gewoonlik skielik, terwyl chroniese longembolisme langdurig is.
Fabriekskip
'n Fabriekskip, ook bekend as 'n visverwerkingsvaartuig, is 'n groot oseaanvaartuig met uitgebreide fasiliteite aan boord vir die verwerking en vries van gevangde vis of walvisse.
Hedendaagse fabriekskepe is outomatiese en vergrote weergawes van die vroeëre walvisjagters en hulle gebruik vir visvang het dramaties gegroei. Hierdie skepe seil na afgeleë waters, verwerk die walvisolie aanboord en gooi dan die res van die karkas oorboord. Latere walvisjagters het die hele walvis in bruikbare produkte omskep. Die doeltreffendheid van hierdie skepe en die predasie wat hulle uitgevoer het op walvisse het grootliks bygedra het tot skerp afname in die diere se getalle.
Vir 'n ruk lank het Rusland, Japan en Korea se groot vissersvlote gesentreer op fabriekskepe, alhoewel hierdie gebruik die afgelope tyd besig is om te daal. Aan die ander kant, het die gebruik van fabriekskepe deur Amerika toegeneem.
Sommige fabriekskepe kan ook as moederskepe funksioneer. Die basiese idee van 'n moederskip is dat dit klein vissersbote lanseer wat later terugkeer na die moederskip met hul vangste.
Die grootste suiwer fabriekskip tans (2014) in die wêreld vaar onder die Russiese vlag. Dit is die Lafayette, 'n omgeboude voormalige olietenkskip.
Chonelasma australe
Chonelasma australe is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Chonelasma en behoort tot die familie Euretidae. Die wetenskaplike naam van die spesie is die eerste keer geldig gepubliseer in 2011 deur Reiswig & Kelly.
WOH G64
WOH G64 is ’n rooi hiperreusester in die Groot Magellaanse Wolk, ’n satelliet-sterrestelsel van die Melkweg, in die suidelike sterrebeeld Swaardvis. Dit is 168 000 ligjare van die Aarde af en is een van die grootste bekende sterre, met ’n radius van 1 540 keer dié van die Son, of sowat 1,07 miljard kilometer (7,14 AE). Sy volume is sowat 3,65 miljard keer groter as die Son s'n. As dit in die middel van die Sonnestelsel geplaas sou kon word, sou dit Jupiter ingesluk het.
Eienskappe
Die groot massaverlies van WOH G64 het ’n torusvormige wolk geskep met ’n deursnee van sowat ’n ligjaar en ’n massa van drie sonmassas. Die wolk kon gevorm gewees het vanweë massa-uitbarstings van die ster ’n paar miljoen jaar gelede.
Die ster is in die 1970's deur Westerlund, Olander en Hedin ontdek. Nes die geval is met NML Cygni, kom die "WOH" in die naam van die drie ontdekkers, maar dit verwys in dié geval na ’n hele kategorie van reuse- en superreusesterre in die Groot Magellaanse Wolk. Westerlund het ook die hiperreus Westerlund 1-26 ontdek wat in die swaar supersterreswerm Westerlund 1 in die sterrebeeld Altaar voorkom; dit het dieselfde grootte en eienskappe as WOH G64.
Die kombinasie van die ster se temperatuur en helderheid plaas dit in die boonste regterhoek van die Hertzsprung-Russell-diagram. Die stofwolke maak dit baie moeilik om die ster te bestudeer. Dit kan dalk selfs ’n baie warm metgesel hê, hoewel dit glad nie bevestig is nie.
Chonelasma chathamense
Chonelasma chathamense is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Chonelasma en behoort tot die familie Euretidae. Die wetenskaplike naam van die spesie is die eerste keer geldig gepubliseer in 2011 deur Reiswig & Kelly.
Hymenancora japycina
Hymenancora japycina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymenancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1927 deur Topsent.
Moscow Clad in Snow
Moscow Clad in Snow is 'n Amerikaanse rolprent uit 1909 wat geregisseer is deur Joseph-Louis Mundwiller.
Verkoeling
Verkoeling word verstaan as die afvoer van warmte uit 'n ruimte waar die warmte 'n nadelige of ongewenste uitwerking kan hê. Verkoeling word veral by voedselbewaring toegepas waar die temperatuur gewoonlik tussen enkele grade bo vriespunt en ongeveer - 60 °C kan varieer. 'n Eenvoudige metode waarvolgens warmte aan 'n stof onttrek kan word, is om 'n koudmakende mengsel, soos byvoorbeeld ys en sout, te gebruik. Met hierdie mengsel kan ŉ temperatuur van so laag as -22 °C bereik word. Ander koudmakende mengsels is onder meer:
ammoniumchloried en water (-16°C);
Pterocarpus dubius
Pterocarpus dubius is 'n boom wat deel is van die Fabaceae familie. Die spesie is inheems aan noord Brasilië, Guyana en Venezuela.
Verkoeling
ammoniumnitraat en water   (-17 °C);
Olietenkskip
'n Olietenkskip, ook bekend as 'n petroleumtenker, is 'n handelskip wat spesifiek ontwerp is vir die grootmaatvervoer van olie. Daar is twee basiese tipes tenkskepe. Ru-olietenkskepe vervoer groot hoeveelhede onverwerkte ru-olie uit die punt van onttrekking na raffinaderye. Produktenkskepe, gewoonlik veel kleiner, is ontwerp om verwerkte produkte te vervoer vanaf raffinaderye na punte by die verbruikersmarkte.
Verkoeling
swaelsuur en sneeu (- 60 °C);
Olietenkskip
Olietenkskepe word gewoonlik geklassifiseer volgens hul grootte, sowel as hul gebruik. Die grootte klasse wissel van binnelandse of kustenkers van 'n paar duisend ton massa tot die reuse-ultragroot ru-draers (ULCCs) van 550 000 ton. Tenkers verskuif ongeveer 2 miljard metrieke ton olie elke jaar. Hulle is die tweede kostedoeltreffendste in brandstofvervoer, na pyplyne. Die gemiddelde koste van olievervoer deur tenkskepe bedra slegs twee of drie VSA-sent per 1 Amerikaanse gelling (gelykstaande aan 3.8 L) brandstof.
Verkoeling
koolstofdioksied en alkohol (-80 °C);
koolstofdioksied en eter (- 90 °C);
koolstofdioksied en asetoon (- 110°C).
Uitsettingsverkoeling
Wanneer ŉ gas (byvoorbeeld lug) saamgepers word, word die gas warm as gevolg van die arbeid wat verrig word. Deur die gas weer te laat uitsit, word die proses omgekeer en koel die gas weer af, waardeur dit warmte kan opneem en 'n ruimte kan verkoel.
Kompressieverkoeling
Vloeistowwe soos ammoniak, metielchloried, koolstofdioksied, swaeldioksied en freon neem heelwat warmte op wanneer dit verdamp, en die verdampingstemperatuur word bepaal deur die druk waaronder die vloeistof geplaas word. Om dus ŉ temperatuurverlaging te bewerkstellig, word die vloeistof in een ruimte saamgepers en toegelaat om na 'n ander ruimte (uitsettingstenk) te vloei, waardeur die gas verdamp en uitsit en warmte uit die lug opneem. Die tegniek word veral by huishoudelike yskaste toegepas.
Absorpsieverkoeling
By absorpsieverkoeling word daar ook van 'n gas gebruik gemaak wat verdamp, maar die gas word nie onder druk geplaas nie. Die warmte word afgevoer deur die gas deur 'n absorpsievat (hitteruiler) te lei.
Gebruike
Verkoeling word by koelvragmotors en koeltrokke (spoorweë) en op koelskepe toegepas, waarmee hoofsaaklik voedsel vervoer word. Die voedsel word dan in yskaste of in koelkamers bewaar. Huishoudelike yskaste is gewoonlik van 2 ruimtes voorsien, naamlik 'n koel- en 'n vriesgedeelte. In die vriesgedeelte wissel die temperatuur van 0 tot ongeveer -20 °C. In spesiale vrieskaste word die temperatuur tussen - 20 en - 35 °C gehandhaaf. Verkoeling word egter ook by die bereiding van vloeistowwe soos vloeibare gas, waterstof, suurstof, ensovoorts, gebruik.
Chonelasma choanoides
Chonelasma choanoides is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Ben Bouwer
Brig.genl. Barend Daniël Bouwer (noemnaam Ben, tydens die Dorslandtrek, Damaraland, Suidwes-Afrika, 31 Januarie 1875 – Kaapstad, 23 November 1938) was ’n Suid-Afrikaanse krygsman.
Jeugjare
Ben Bouwer was die seun van Barend Daniël Bouwer en sy vrou, Hester. Saam met sy ouers, wat moontlik lede was van die eerste trek wat Transvaal in Mei 1874 verlaat het, Dorslandtrek meegemaak. In Mei 1875 het hulle die Dorsland binnegetrek (hoewel hy volgens die Standard Encyclopaedia of Southern Africa op ’n ossewa in Suidwes-Afrika gebore is en volgens die Suid-Afrikaanse Biografiese Woordeboek in Damaraland) en opgegroei in die noordelike deel van die teenswoordige Namibië, waar sy vader olifantjagter van beroep was.
Later het die gesin hulle in Angola gevestig en het die jong Ben sy eerste skoolonderrig in Mossamedes deur medium van Portugees ontvang. Hy het kleintyd ook Ovambo, ’n Santaal en Damara bemeester. As jong man het hy saam met sy ouers na die ZAR teruggekeer, daar nog vyf Bantoetale geleer en sy studie in Pretoria voltooi. Teen dié tyd was hy dus reeds Afrikaans-Hollands, Portugees, waarskynlik Engels, Ovambo, Damara, ’n Santaal en vyf inheemse Suid-Afrikaanse tale magtig; altesaam dus 11. Hy is dan ook gereeld gevra om as tolk in howe op te tree.
Vroeë lewe
Gedurende die 1890's het hy aan verskeie oorloë teen inboorlingstamme in Noord-Transvaal deelgeneem, onder meer op 19-jarige leeftyd aan die veldtog teen Malaboch. In 1894 is hy aangestel as klerk in die kantoor van die kommandant-generaal. Met die Jameson-inval einde 1895 het hy, saam met Danie Theron, as draer opgetree van 'n brief van die Britse agent, sir Jacobus de Wet, aan dr. L.S. Jameson, waarin laasgenoemde gelas word om die invalspoging te staak. Met die latere verhoor van Jameson deur 'n Britse hof in Londen was Bouwer een van die getuies vir die staat.
Met sy terugkeer uit Brittanje het Bouwer 'n betrekking in die kantoor van die staatsprokureur aanvaar en in Junie 1898 vir die eerste keer kennisgemaak met J.C. Smuts, die opvolger van dr. H. Coster in die amp van staatsprokureur. In 1899 is hy as openbare aanklaer na Ermelo gestuur.
Driejarige Oorlog
Met die uitbreek van die Tweede Vryheidsoorlog (1899-1902) het Bouwer hom as lid van die Ermelose kommando by die Boeremag aangesluit wat Natal binnegeval het, en het hy onder meer deelgeneem aan die slae by Colenso op 15 Desember 1899 en van Spioenkop op 24 Januarie 1900, ’n week voor sy 25ste verjaardag. Tydens die terugtog van die Boerestrydmag uit Natal het Bouwer lid geword van genl. Louis Botha se staf. In Maart 1900 het hy Botha na die Oranje-Vrystaat vergesel en deelgeneem aan die afweerstryd teen die noordwaarts oprukkende hoofmag van lord Roberts.